

LĒMUMS

Ādažos, Ādažu novadā

2025. gada 27. martā **Nr.** **129**

**Par ēkas Jūras ielā 4, Carnikavā tehnisko apsekošanu**

Ar Ādažu novada pašvaldības domes 27.02.2025. lēmumu Nr. 46 “Par kolektīvā iesnieguma izskatīšanu” tika nolemts pieņemt kolektīvo iesniegumu par ēkas Jūras ielā 4, Carnikavā, Carnikavas pag., Ādažu nov., (turpmāk – Ēka) saglabāšanu, uzdodot Centrālās pārvaldes Attīstības un projektu nodaļai organizēt kolektīvā iesnieguma tālāku virzību.

Domes sēdē kolektīvā iesnieguma pārstāvji lūdza saglabāt Ēku, paredzot tās pieejamību kopienas koprades aktivitātēm 24 stundas diennaktī un 7 dienas nedēļā, tās uzturēšanu uzņemoties kopienas dalībniekiem. Ēkā paredzēts īstenot gan bezmaksas projektus – piem., maiņa (grāmatas, inventārs), radošās darbnīcas, u.tml., gan sniegt maksas pakalpojumus.

Publiskas personas finanšu līdzekļu un mantas izšķērdēšanas novēršanas likuma 6.2 panta pirmā daļa nosaka, publiskas personas nekustamā īpašuma pārvaldīšana ir šā īpašuma valdītāja izdevums, kas ietver pienākumu nodrošināt nekustamā īpašuma lietošanu un uzturēšanu (fizisku saglabāšanu visā tā ekspluatācijas laikā) atbilstoši normatīvo aktu prasībām un veicināt tā uzlabošanu.

Attīstības un projektu nodaļas ieskatā Ēku kopienas lietošanai var tikt nodota, to iznomājot. Pašvaldība, kā Ēkas īpašnieks atbild par Ēkas tehnisko stāvokli arī tad, kad tā ir nodota lietošanā citām personām. Ņemot vērā, ka Ēkas tehniskā apsekošana tika veikta 2014. gadā, ir nepieciešams saņemt profesionāla eksperta atzinumu par Ēkas pašreizējo tehnisko stāvokli.

Pamatojoties uz Pašvaldību likuma 4. panta pirmās daļas 20. punktu, 73. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 6.2 panta pirmo daļu, kā arī domes Finanšu komitejas 19.03.2025. atzinumu, Ādažu novada dome

**NOLEMJ:**

1. Pašvaldības aģentūras “Carnikavas komunālserviss” direktoram organizēt ēkas Jūras ielā 4, Carnikavā, tehnisko apsekošanu, piesaistot sertificētu būvspeciālistu, un pakalpojuma izdevumus apmaksāt no asignētajiem pašvaldības 2025. gada budžeta līdzekļiem Ēkas demontāžai.
2. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU